ফের যাদবপুর বিশ্ববিদ্যালয়ের ঝিলপাড়ে ছাত্রীর রহস্য মৃত্যু

কলকাতা: ফের শিরোনামে যাদবপুর! বিশ্ববিদ্যালয়ের (Jadavpur University) ৪ নং গেটের পাশে ডোবায় ডুবে মৃত্যু এক ছাত্রীর (Dead body found in university campus)। জানা গিয়েছে, মৃত ছাত্রী ইংরেজি বিভাগের তৃতীয় বর্ষের পড়ুয়া। পুলিশ সূত্রে খবর, বৃহস্পতিবার সন্ধ্যার পর ক্যাম্পাসের ঝিল পাড়ে ওই ছাত্রী দেহ মিলেছে।

মৃত ছাত্রীর নাম অনামিকা মণ্ডল। ওই ছাত্রী বেলঘড়িয়া এলাকায় বাসিন্দা। জানা গেছে, ঘুমের ওষুধ খেয়ে ঝিলে ঝাঁপ মারে সে। তবে পুলিশের অনুমান নেশাগ্রস্ত অবস্থায় মেয়েটি জলে পড়ে যায় এবং যার জেরে মৃত্যু। ইতিমধ্যেই ঘটনাস্থলে পৌঁছেছে স্থানীয় থানার পুলিশ। ছাত্রীর দেহ উদ্ধার করে নিয়ে যাওয়া হয়েছে কেপিসি হাসপাতালে।

আরও পড়ুন: শ্রীলেখা মিত্রের মামলায় হাইকোর্টের কড়া নির্দেশ

যাদবপুর টিএমসিপির পক্ষ থেকে বিবৃতি প্রকাশ করে জানানো হয়েছে, “আমরা ইতিমধ্যেই অবগত হয়েছি যে আজ আনুমানিক রাত সাড়ে দশটা নাগাদ যাদবপুর বিশ্ববিদ্যালয়ের পার্কিং লটে যে অনুষ্ঠান চলছিল তার উল্টোদিকে ইউনিয়ন রুম সংলগ্ন পুকুরে ইংরেজি বিভাগের স্নাতক তৃতীয় বর্ষের ছাত্রীকে অচৈতন্য অবস্থায় উদ্ধার করা হয় এবং শেষ পাওয়া খবর অনুযায়ী সম্ভবত তার মৃত্যু হয়েছে। দীর্ঘ রাত অব্দি চলা এই অনুষ্ঠানের অদূরে ই চলছে একটি ছাত্র সংগঠনের অবস্থান কর্মসূচি।”

তাদের তরফ থেকে আরও জানানো হয়েছে,” এই ঘটনা অত্যন্ত দুর্ভাগ্যজনক আমরা শোকাহত এবং সেই ছাত্রীর পরিবার এবং বন্ধু বর্গকে সমবেদনা জানানোর ভাষা হারিয়ে ফেলেছি।এই ঘটনা আমাদের মনে করিয়ে দেয় সিসিটিভি এবং ক্যাম্পাসের অন্দরে পুলিশ আউট পোস্টের প্রয়োজনীয়তা। কেন দীর্ঘ রাত অব্দি কর্তৃপক্ষ ক্যাম্পাসের অন্তরে অনুষ্ঠান চালানোর অনুমতি দিল এবং কিভাবে কর্তৃপক্ষের নজরদারি পেরিয়ে এত রাত অব্দি ক্যাম্পাসে মদ্যপান সহ বিভিন্ন অসামাজিক কার্যকলাপ চলে? আমরা চাই এই ঘটনার পূর্ণাঙ্গ তদন্ত হোক এবং রাজনীতির ঊর্ধ্বে উঠে ভবিষ্যতে আর কোন প্রাণ যেন বে ঘরে না চলে যায় সেই ব্যবস্থা মানবিকতার খাতিরে এবার কর্তৃপক্ষ করুক।”

দেখুন আরও খবর: